বৃহস্পতিবার বেলা ১২টায় নগরীর ইলেকট্রিক সাপ্লাই রোডের নুরে আলা কমিউনিটি সেন্টারস্থ প্রধান নির্বাচনী কার্যালয়ে এক জনাকীর্ণ সাংবাদিক সম্মেলনের মাধ্যমে ইশতেহার ঘোষণা করেন তিনি। এসময় ২০ দলীয় জোটের বিভিন্ন শরিক দলের শীর্ষ নেতৃবৃন্দ, জামায়াতের কেন্দ্রীয়, সিলেট বিভাগীয়, জেলা ও মহানগর, সিলেট নাগরিক ফোরামের নেতৃবৃন্দ ছাড়াও সিলেটে কর্মরত ইলেকট্রনিক, প্রিন্ট ও অনলাইন পোর্টালের বিপুল সংখ্যক সাংবাদিক অংশগ্রহণ করেন। এছাড়াও সাংবাদিক সম্মেলনে বিভিন্ন শ্রেণীপেশার বিপুল সংখ্যক মানুষ উপস্থিত ছিলেন।